पाएं अपने शहर की ताज़ा ख़बरें और फ्री ई-पेपरडाउनलोड करें
अटेली सीएचसी के अंतर्गत आने वाले क्षेत्र के गांव तिगरा, गुजरवास, बाछौद, गनियार, अटेली मंडी व भूषण में कोरोना बेकाबू होता जा रहा है। अटेली क्षेत्र में शनिवार को 67 नए कोरोना संक्रमित केस आए हैं। क्षेत्र में लगातार बढ़ते कोरोना के केसों के चलते स्वास्थ्य विभाग ने क्षेत्र के गांव गुजरवास, तिगरा, गणियार, बाछौद, अटेली मंडी व भूषण कोरोना हॉटस्पॉट घोषित कर इन गांवों के लोगों पर घरों से बाहर आवागमन करने पर रोक लगा दी है।
कोरोना के तेजी से बढ़ते केसों को देखते हुए एसएमओ डाॅ. आदित्य यादव ने लोगों से कहा है कि वे घबराएं नहीं। हां बिना काम घर से ना निकलें। जरुरी काम होने पर घर से निकलते समय चेहरे पर मास्क लगा कर ही निकलें तथा सोशल डिस्टेंस बनाकर रखें। उन्होंने बताया कि शनिवार को गांव गणियार में 31 नए कोरोना पॉजिटिव केस आए हैं। ऐसे में अब गांव में अब कुल एक्टिव केसों की संख्या बढ़कर 55 हो गई है। अटेली कस्बे में शनिवार को 5 नए पॉजिटिव केस आए हैं। वहीं बाछौद पीएचसी के अंतर्गत शनिवार को 37 संक्रमित केस आए हैं, जिनमें भूषण के 16, बाछौद गांव के 9, तिगरा के 9, मिर्जापुर के 2 केस शामिल हैं। वही सीहमा पीएचसी में 21 केस आए हैं।
जिनमें डेरोली अहीर में 4, सिलारपुर में 5, नूनी अव्वल में 2, नसीबपुर हाउसिंग बोर्ड में 3, सागरपुर में 2 के आए हैं। गांव तिगरा में 9 केस आने के बाद अब एक्टिव केसों का आंकड़ा 100 की संख्या पार कर गया है। वहीं अटेली कस्बे में 45 से अधिक एक्टिव केस हो गए हैं। अटेली थाने में एक महिला कांस्टेबल भी संक्रमित होने बाद उसे होम आइसोलेशन किया हुआ हैं। अटेली अस्पताल के कोविड आइसोलेशन इंचार्ज डॉ. मुकेश सोनी ने बताया कि अटेली क्षेत्र में संक्रमित आने वाले केसों को घर पर क्वारेंटाइन कर रहे है। कोरोना के बचाव के लिए शनिवार को 196 सैंपल लिए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn